**Obec Topoľčianky (2018)**

Obec Topoľčianky leží v údolí rieky Žitavy, obklopenom od severozápadu pohorím Tribeč a od východu Pohronským Inovcom. Na severnom konci obce sa rozprestiera rozsiahly anglický park, do ktorého je malebne zakomponovaný monumentálny klasicistický zámok.

**Zámok Topoľčianky**



*V 20. rokoch 20. storočia sa zámok stal letným sídlom prezidentov republiky. Prvýprezident ČSR Tomáš Garrigue Masaryk chodieval do Topoľčianok takmer každý rok svojej prezidentskej funkcie od roku 1923, a to pravidelne na dva mesiace, obvykle v auguste a v septembri. Bol to pobyt nielen rekreačný, ale aj pracovný. Posledným z prezidentov, ktorí využívali príjemné prostredie topoľčianskeho zámku bol v roku 1951 Antonín Zápotocký.*

*Každý salón zámku je zariadený nábytkom a doplnkami rovnakého slohu a toho istého historického obdobia. Na stenách visia dobové portréty majiteľov zámku – grófov Keglevichovcov, desiatky litografií, rytín a iných grafických listov. Veľkú pozornosť si zaslúžia zbierky keramiky, najmä porcelánu . V salónoch je aj 13 starých slohových hodín, jedny z nich sú pravidelne v prevádzke a viaceré slohové zrkadlá. Pozornosť návštevníkov púta aj zámocká knižnica. Je prevažne náuková, vedecká, so spismi francúzskych, anglických a nemeckých osvietencov, s encyklopédiami, botanickými a zoologickými atlasmi. Knižnica má dnes vyše 14 000 zväzkov. Je tu aj prvá slovenská gramatika – Grammaticaslavica od Antona Bernoláka, vydaná v Bratislave v roku 1790. V knižnici je aj vzácny exemplár Kralickej biblie – pražské vydanie z roku 1613.*

*Súčasťou zámku je Zámocká kaplnka v severozápadnej bašte. V kaplnke sa nachádza pozoruhodný obraz jej zakladateľky Alžbety Rákoczy na posmrtnom katafalku z roku 1663. Od roku 1686 je kaplnka významným pútnickým miestom na Slovensku.*

**Park v Topoľčiankach**



*Park v Topoľčiankach sa tiahne v dĺžke dva a pol kilometra popri potoku Leveš od centra obce až za jej okraj. S upravenou rozlohou 30,65 ha má na mnohých miestach charakter lesa s prítomnosťou cudzokrajných drevín.*

*Prírodno-krajinársky (anglický) park v Topoľčiankach je Národnou kultúrnou pamiatkou. Dnešný park sa postupne rozvinul okolo pôvodne renesančného zámku. Jeho založenie v dnešnom ponímaní je spojené s grófom Jánom NepomukomKeglevichom de Buzin, ktorý vlastnil zámok a panstvo Topoľčianky v prvej polovici 19. stor. V budovaní parku pokračovali aj Habsburgovci a v dnešnej dobe Štátne lesy, ktoré spravujú park.*



*Habsburgovci dali v parku vybudovať niekoľko pozoruhodných stavieb. Predovšetkým je to Poľovnícky zámok****(obrázok) – r****omanticko – secesná stavba  pre ubytovanie hostí, úschovu trofejí a oddych. Pri Jazierku pri kaplnke stojí kaplnka sv. Vendelína so sochou P. Márie. Neďaleko odtiaľ sa nachádza Masarykova besiedka – malý oddychový priestor. Súčasťou parku sú aj sochy Jeleň, Medveď, Diviak, Veľký skleník s citrusovými (citrónovníky, pomarančovníky) a exotickými rastlinami (palmy, agávy, kamélie), Malý skleník – Rosárium s ružami, Pávia voliéra, Panské kúpalisko, Labutie jazierko s baštou, Veľký rybník, jazierka, fontány a umelé kanály.*

*Pred zámkom sa nachádza približne 250-ročný dub, ktorý má priemer koruny 8 metrov a priemer kmeňa 2 metre. Zaujímavé sú aj jedle, najvyššie sú grécke, dorastajú až do výšky 28 metrov. K najvzácnejším drevinám patrí sekvojovec mamutí, dosahuje výšku okolo 100 metrov, niektoré jedince až 145 metrov. V parku sa nachádza okolo 350 druhov stromov a kríkov, napríklad 28 druhov javorov, 4 druhy dubov a platanov, 3 druhy líp a gaštanov, 15 druhov tují, 6 druhov borievok, moruše atď.*

**Národný žrebčín Topoľčianky**



*Národný žrebčín Topoľčianky svojim významom patrí medzi dôležité európske šľachtiteľské a chovateľské centrá ušľachtilých teplokrvných koní. Žrebčín bol založený v roku 1921. Je to jediné miesto v Európe, kde je súčasne chovaných päť plemien koní. Zameriava sa na chov shagya-arabského, lipicanského, huculského, arabského plnokrvného a slovenského teplokrvného koňa. Početnosť stáda predstavuje 550 kusov. Počas jeho existencie sa v žrebčíne narodilo a odchovalo viac ako 8000 koní. Časť žrebčína je umiestnená na území Topoľčianskeho zámku a časť na území za Topoľčiankami – Hostiansko.*

*Za hranicami Slovenska je žrebčín známy hlavne vďaka štvorylke a klasickej škole s lipicanskými žrebcami. Kone z Topoľčianok sú úspešné nielen na domácich, ale i zahraničných športoviskách a to v celom rade jazdeckých disciplín: drezúra, voltíž, parkúr, vytrvalostné jazdenie, záprahy.*

*Žrebčín vo svojich priestoroch ponúka aj* ***služby návštevníkom****: prehliadku jazdiarne, predvedenie jednotlivých plemien, prehliadku hipologickej expozície – múzeum chovu koní, prehliadku chovateľských objektov alebo jazdu na koni či kočoch.*

Vyhľadaj pojmy týkajúce sa Zámku Topoľčianky

a vylúšti tajničku:

N Á L D A  K  R Z  T.

A  Á H O  D I   N Y A

N G. D Y H I  N K  K

Á M A  V  S  A  R R N

T L E T O  H Y A  L

N Á L E C R O  P P

O  K  E R A  M I  K  A


F K  Y D O  CH S  E K

POJMY: porcelán, nádvorie, fontána, zrkadlá, kaplnka, keramika, park, hodiny, schody,

knihy, hotel

TAJNIČKA (9 písmen):

Pomenuj živočíchy žijúce v parku v Topoľčiankach:



*Pomenuj dreviny rastúce v parku v Topoľčiankach:*



Pomôcky:

sekvojovec, magnólia, platan, javor, dub, jedľa

Vyber správnu odpoveď :

1.Národný žrebčín - dôležité európske šľachtiteľské a chovateľské centrum teplokrvných koní sa nachádza:

*a/ v Bratislave b/ v Topoľčiankach*

2.Súčasť konského postroja, slúžiaca na ovládanie koňa:

*a/ opraty b/ uzda*

3.Druh koňa s bielou srsťou:

*a/ Lipican b/ Mustang*

4.Jazdecká potreba pre sadnutie osôb počas jazdy na koni:

*a/ sedlo b/ stolček*

5.Spôsob liečby, pri ktorom sa využíva pozitívny vplyv koní na ľudský organizmus:

*a/ Canisterapia b/ Hipoterapia*

6.Medzi športové jazdecké disciplíny patrí:

*a/ záprahy b/ šprint*

7.Najrozšírenejšie a najpopulárnejšie krmivo pre kone je:

a/ granule b/ ovos

**Podpora EK na výrobu tejto publikácie nepredstavuje súhlas s obsahom,**

**ktorý odráža len názory autorov, a Komisia nemôže byť zodpovedná za prípadné**

**použitie informácií, ktoré sú v nej obsiahnuté.**